《登泰山》
明代·王安舜

泰山东望走群龙，直上天门第一峰。泉壑晴霞开罨画，长空飞雨洗芙蓉。

残碑莫辩秦时字，断简曾埋汉武封。览胜欲摅天下目，不知身在古鸿濛。

作者简介：王安舜，字性甫。南海人。明神宗万历三十八年（一六一〇）进士，初授济南司李，擢巡按御史。有《兰玉山房集》。清黄登《岭南五朝诗选》卷四有传。